Arkitektgruppen CUBUS
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Arkitektgruppen CUBUS er et norsk arkitektfirma, dannet 1972 i Bergen av Kåre Frølich, Bente Hellum, Odd Løvset, Nils Roar Øvsthus og Markenkontoret. Markenkontoret besto av blant annet Svein Hatløy, Helge Borgen og Bertram Dybwad Brochmann.
CUBUS er blant annet kjent for Tveiterås skole i Bergen (1973), Loddefjord skole (1973, Houens fonds diplom 1988) og kanskje særlig for boligområdet Sælegrend 1 (Hesthaugen) i Bergen (1976).I 1977 gikk Bente Hellum, og Svein Hatløy ut av firmaet, mens Hans-Jacob Roald kom med. CUBUS tegnet nå blant annet: Fellesskolen i Bergen (1978), utstillingsbygningen for Sunnfjord Museum (1980) og Sælegrend 2 (1981).I 1983 fusjonerte CUBUS med Sømme & Amundsen, og samme år ble Bente Mathisen medeier. Av arbeider etter dette kan nevnes: 1988: Birkebeinerkvartalet i Bergen 1992: Vetrlidsalmenningen  1993: Ole Bulls plass  1995: Edvard Grieg Museum ved Troldhaugen (etter konkurranse 1993). Les mer i Store norske leksikon arkitektur i Norge arkitektur